《游无为寺》
宋代·李流谦

导师生何年，人犹记此日。
香火缁俗会，风雨神鬼集。
我来恰秋深，迥迥原野阔。
群山势愈壮，老木气不折。
拄筇踏危磴，小憩马与仆。
屡休才及门，到寺已曛黑。
车从如沸羹，无地可插脚。
阇黎揖客坐，意象颇猝猝。
{拖扌换弓}担得禅房，持钵叩香积。
倒床不复醒，梦与仙梵接。
明朝没阶趋，燎香望玉色。
丐福吾未能，修敬敢不肃。
是身如芭蕉，危脆不坚实。
绿发俄素丝，赭颜倏枯腊。
百年已长久，大抵俱化易。
稽首不动尊，向来何证得。
衲衣坐蒙头，万古一交睫。
傥非定慧力，枯骨已瓦砾。
物物具兹妙，抱宝诉空乏。
伐柯则不远，内照无别法。
一钵寄空岩，定当掷此帻。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。